Gedagte vir die dag: Is my sonde te groot? | Maroela Media
Oudpolisielid laat Springs-boewe spaander
Derde breinoperasie vir matriekleerder ná aanranding
V&A Waterfront beplan Oujaarsaand sonder vuurwerk
Gedagte vir die dag: Is my sonde te groot?
Niemand wat deur God sy kind gemaak is, maak nog ’n gewoonte van die sonde nie. Hoe kan hy? (1 Johannes 3:9, Die Boodskap)
“Is my sonde te groot om vergewe te word?” e-pos ’n bekommerde skrywer my nou die dag. Kom ons hoor wat sê die Woord (Die Boodskap) daaroor:
Sonde maak God se hart stukkend omdat Hy die beste vir ons wil hê en weet dat sonde ons benadeel en seermaak. “‘Dis eenvoudig: as jy sonde doen, is jy tog ’n slaaf; die sonde se slaaf, nie waar nie?’ sê Jesus” (Johannes 8:34).
Sonde verander nie God se ewigheidsplan met sy kinders nie. “Dinge wat nie vir God reg is nie, is natuurlik sonde. Maar deur sonde te doen dompel die gelowige hom nie noodwendig in die geestelike dood in nie” (1 Johannes 5:17).
God wil hê dat ons ons sonde vir Hom sal neem. “Want U luister na elke gebed. Alle mense moet na U toe kom met hulle sonde.” (Psalm 65:3).
God skep tweede kans, maar “Moet ons dan aanhou sonde doen sodat God kan aanhou om ons vry te preek? Nee, hoegenaamd nie! Die sonde het mos nie meer ’n houvas op ons nie” (Romeine 6:1-2).
Kies vandag om net sy wil te doen, want: “Wie nou in ’n intieme verhouding met Jesus staan, sal mos nie ’n gewoonte daarvan wil maak om op die sonde se voorstoep te speel nie.” (1 Johannes 3:6, Die Boodskap).
Here Jesus, U het aan my die heel belangrikste gegee: vryheid. Daarom wil ek net doen wat U vra.
ToekomsVenster: God bly altyd in beheer
Gedagte vir die dag: Net jý het ’n deurhandvatsel!